YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS (kolmas jaosto)

11 päivänä syyskuuta 1995

Asia T-286/94

Z

vastaan

Euroopan yhteisöjen talous- ja sosiaalikomitea

”Henkilöstö — Ylennys — Eläkkeellä oleminen — Tutkimatta jättäminen”

Täydellinen teksti saksan kielellä II-657

Aihe:

Kanne, jossa vaaditaan toisaalta kumoamaan 6.10.1993 tehty päätös, joka koskee kantajan toimeen nro 61/92 tekemän hakemuksen hylkäämistä, ja kantajan valituksen epäsuoraa hylkäämistä koskeva päätös ja jossa toisaalta vaaditaan vahingonkorvausta.

Lopputulos:

Hylkääminen.

Määräyksen lyhennelmä

Kantaja on Euroopan yhteisöjen talous-ja sosiaalikomitean (TSK) entinen virkamies, joka emien eläkkeelle jäämistään toimi palkkaluokkaan LA 6 kuuluvana virkamiehenä 1.10.1984 alkaen.

TSK julkaisi 25.5.1989 avointa tointa koskevan ilmoituksen nro 10/89, joka koski palkkaluokkaan LA 5/LA 4 kuuluvaa ylikielenkääntäjän tointa pääosaston saksan kielen yksikössä. TSK:n puheenjohtajan 1.8.1989 tekemällä päätöksellä De Carlo — niminen henkilö ylennettiin tähän toimeen. Yhteisöjen ensimmäisen oikeusasteen tuomioistuin kumosi tämän ylennyspäätöksen kantajan tätä päätöstä vastaan nostaman kanteen vuoksi.

Uusi ylikielenkääntäjän (LA 5) toimentäyttömenettely TKS:n saksan kielen yksikössä käynnistettiin 27.11.1992 julkaisemalla avointa tointa koskeva ilmoitus nro 61/92. Kantaja haki tätä tointa 10.12.1992.

Kantajalle myönnettiin 17.9.1993 työkyvyttömyyseläke. Tämä päätös tuli voimaan 1.10.1993.

TSK:n puheenjohtaja ylensi 20.9.1993 tekemällään päätöksellä nro 308/93 A Di Carlon toimeen nro 61/92. Kantaja sai 6.10.1993 päivätyllä ilmoituksella tiedon hakemuksensa hylkäämisestä.

Kantaja teki 16.12.1993 valituksen 20.9.1993 tehdystä päätöksestä nro 308/93 Aja pääsihteerin 6.10.1993 päivätystä ilmoituksesta. Tämä valitus hylättiin nimenomaisesti 17.6.1994.

Vaatimukset, jotka koskevat 6.10.1993 tehdyn päätölcsen kumoamista

TSK:n pääsihteerin 6.10.1993 tekemä päätös, jolla kantajan hakemus toimeen nro 61/92 hylättiin, on johdonmukainen seuraus 20.9.1993 tehdystä päätöksestä nro 308/93 A, jolla Di Carlo nimitettiin tähän toimeen ja jota ei ole riitautettu tässä kanteessa.

Ottaen huomioon sen, että kantajalle oli myönnetty pysyvä ja täysimääräinen työkyvyttömyyseläke 17.9.1993 tehdyllä päätöksellä, ensimmäisen oikeusasteen tuomioistuin toteaa, ettei kantaja voinut enää silloin, kun Di Carlo nimitettiin eli 20.9.1993 eikä varsinkaan silloin, kun valituksenalainen päätös tehtiin eli 6.10.1993, vaatia nimitystä tai ylennystä TSK:ssä.

Tämän vuoksi kantajalla ei ole henkilökohtaista intressiä saada kumotuksi 6.10.1993 tehtyä päätöstä. Näitä kumoamisvaatimuksia ei siten voida ottaa tutkittaviksi.

Viittaukset: asia T-58/92, Moat v. komissio, yhteisöjen ensimmäisen oikeusasteen tuomioistuin 16.12.1993 (Kok. 1993, s. II-1443, 31 ja 32 kohta).

Vaatimukset, jotka koskevat valituksen epäsuoran hylkäämispäätöksen ja valituksesta 17.6.1994 tehdyn nimenomaisen hylkäämispäätöksen kumoamista

Valituksen hylkäämispäätös, olipa se epäsuora tai nimenomainen, ei yksinään ole päätös, josta voidaan valittaa. Näin ollen myöskään näitä vaatimuksia ei voida ottaa tutkittaviksi.

Viittaukset: yhdistetyt asiat 33/79 ja 75/79, Kuhner v. komissio, yhteisöjen tuomioistuin 28.5.1980 (Kok. 1980, s. 1677, 9 kohta); asia T-14/91, VVeyrich v. komissio, yhteisöjen ensimmäisen oikeusasteen tuomioistuin 7.6.1991 (Kok. 1991, s. II-235,43 kohta); asiaT-4/93, André v. komissio, yhteisöjen ensimmäisen oikeusasteentuomioistuin 1.6.1994 (Kok. H. 1994, s. II-471,21 kohta).

Vahingonkorvausvaatimukset

Silloin kuin kumoamiskanteen ja vahingonkorvauskanteen välillä on välitön yhteys, kumoamiskanteen tutkimatta jättämisestä seuraa vahingonkorvauskanteen tutkimatta jättäminen. Ottaen huomioon, että vahingonkorvausvaatimuksilla on, kuten kantaja myöntää, välitön yhteys 6.10.1993 tehdyn päätöksen kumoamisvaatimuksiin, vahingonkorvausvaatimukset on myöskin jätettävä tutkimatta.

Viittaukset: asia T-20/92, Moat v. komissio, yhteisöjen ensimmäisen oikeusasteen tuomioistuin 13.7.1993 (Kok. 1993, s. II-799, 46 kohta); asia T-3/92, Latham v. komissio, yhteisöjen ensimmäisen oikeusasteen tuomioistuin 9.2.1994 (Kok. H. 1994, s. II-83, 37 kohta); asia T-180/94, M v. komissio, yhteisöjen ensimmäisen oikeusasteen tuomioistuin 25.10.1994 (Kok. H. 1994, s. II-663, 28 kohta).

Ratkaisu:

Koska kanteen tutkittavaksi ottamisen edellytykset selvästi puuttuvat, kanne hylätään.